text: Prinsesse Marie underviser i fransk
  16 januar 2018 kl. 09.22
  Tirsdag formiddag bliver to klasser på Vejen Gymnasium og HF undervist i fransk af prinsesse Marie.
  Eleverne i en 3.g klasse og en 2.g klasse får royal undervisning af en helt usædvanlig gæstelærer.
  Prinsesse Marie har gennem flere år samarbejdet med Syddansk Universitet om at fremme uddannelse til flest mulige - både i Danmark og i udlandet.
  Desuden har prinsessen jo i kraft af sin opvækst i Frankrig en helt naturlig tilknytning til det franske sprog og til undervisning i sit modersmål. Det er som en kombination af disse faktorer, at prinsesse Marie deltager som med-underviser i to moduler i franskundervisningen.
  